# ลองวูดเฮาส์
ลองวูดเฮาส์  เป็นคฤหาสน์ในเซนต์เฮเลนาและที่ประทับสุดท้ายของนโปเลียน โบนาปาร์ต อดีตจักรพรรดิแห่งฝรั่งเศส ระหว่างที่พระองค์ถูกมายังเกาะเซนต์เฮเลนา ตั้งแต่วันที่ 10 ธันวาคม พ.ศ. 2358 จนกระทั่งสวรรคตในวันที่ 5 พฤษภาคม พ.ศ. 2364

 ประวัติ 
thumb|left|แผนผังลองวูดเฮาส์ โดยเออแฌน-ฟร็องซัว มาสเซแล็ง พ.ศ. 2402 หอจดหมายเหตุแห่งชาติฝรั่งเศส
ลองวูดเฮาส์ ตั้งอยู่ในเขตลองวูด บนที่ราบด้านรับลมของเกาะ ห่างจากเจมส์ทาวน์ ซึ่งเป็นเมืองหลวงของเกาะ 6 กิโลเมตร ลองวูด "เดิมเป็นฟาร์มของบริษัทอินเดียตะวันออก และต่อมาได้มอบให้รองผู้ว่าการเซนต์เฮเลนาเป็นจวนที่พักในชนบท"William Hazlitt, Life of Napoleon, volume 6 p.13. Grolier edition. ฟาร์มแห่งนี้ถูกดัดแปลงเพื่อใช้เป็นที่ประทับของนโปเลียนในปี พ.ศ. 2358 โดยในภายหลังจากการสิ้นพระชนม์ รัฐบาลสหราชอาณาจักรได้ยอมรับถึงความไม่เพียบพร้อมของฟาร์มแห่งนี้ในการรับรองอดีตจักรพรรดิและผู้ติดตามของพระองค์ ได้มีการสร้างบ้านหลังใหม่เพื่อเป็นที่ประทับของในบริเวณใกล้เคียงแต่พระองค์ไม่เคยได้ไปประทับ ในเดือนกุมภาพันธ์ พ.ศ. 2361 ผู้ว่าการเซอร์ฮัดสัน โลว์  เสนอให้ลอร์ดบาเทิสต์  ย้ายไปที่โรสแมรีฮอลล์ ซึ่งเป็นบ้านที่ว่างและตั้งอยู่ในส่วนที่เอื้ออำนวยกว่าของเกาะ เป็นที่กำบังจากลมพายุและร่มรื่น ตามพระประสงค์ของนโปเลียนAlbert Benhamou, L'autre Sainte-Hélène: la captivité, la maladie, la mort, et les médecins autour de Napoléon, 2010, p.138, extract from the Lowe Papers แต่จากการแสดงความเห็นในลอนดอนของนายพลกูร์โกด์  ทำให้ลอร์ดบาเทิสต์ ลงความเห็นว่าจะปลอดภัยกว่าถ้าให้นโปเลียนประทับอยู่ที่ลองวูด ซึ่งเป็นที่ซึ่งทำการหลบหนีได้ยากกว่า การสร้างบ้านหลังใหม่สำหรับพระองค์เริ่มขึ้นในเดือนตุลาคม พ.ศ. 2361 สามปีหลังจากการมาถึงเกาะของนโปเลียน

พินัยกรรมที่นโปเลียนเขียนที่ลองวูดเฮาส์ ได้รับการเก็บรักษาไว้ในหอจดหมายเหตุแห่งชาติฝรั่งเศส

 หลังนโปเลียนสวรรคต 
thumb|พินัยกรรมฉบับสุดท้ายของนโปเลียน (พ.ศ. 2364)
หลังจากการสิ้นพระชนม์ของนโปเลียน ลองวูดเฮาส์ก็เปลี่ยนกลับไปเป็นของบริษัทอินเดียตะวันออกอีกครั้ง ต่อมาตกเป็นทรัพย์สินส่วนพระมหากษัตริย์และถูกนำมาใช้เพื่อการเกษตรกรรม รายงานการปล่อยปละละเลยไปถึงจักรพรรดินโปเลียนที่ 3 ซึ่งได้เจรจากับรัฐบาลสหราชอาณาจักรตั้งแต่ปี พ.ศ. 2397 เพื่อโอนลองวูดเฮาส์ให้กับฝรั่งเศส ต่อมาใน พ.ศ. 2401 ได้มีการโอนอาคารให้กับรัฐบาลฝรั่งเศส พร้อมด้วยที่ตั้งหลุมฝังพระศพของนโปเลียน  โดยมีมูลค่า 7,100 ปอนด์ ตั้งแต่นั้นเป็นต้นมาอสังหาริมทรัพย์ทั้งสองอยู่ภายใต้การควบคุมของกระทรวงการต่างประเทศฝรั่งเศส และมีตัวแทนรัฐบาลฝรั่งเศสอาศัยอยู่บนเกาะนี้รับผิดชอบในการจัดการทรัพย์สินทั้งสองแห่ง ในปี 2502 ได้มีการมอบทรัพย์สินแห่งที่สามคือไบรอาส์  ศาลาขนาดเล็กซึ่งนโปเลียนใช้ประทับในสองเดือนแรกขณะที่กำลังมีการเตรียมลองวูดเฮาส์ ให้แก่รัฐบาลฝรั่งเศสโดยเดมมาเบล บรูกส์ 

จากการทำลายของปลวก ทำให้ในช่วงคริสต์ทศวรรษ 1940 รัฐบาลฝรั่งเศสได้พิจารณาจะทำการรื้อถอนอาคารหลังนี้ ขณะที่บ้านหลังใหม่และบ้านของตระกูลบัลคอมบ์  ที่ไบรอาส์ ต่างก็ถูกทำลายลงในเวลานั้น แต่ลองวูดเฮาส์ได้รับการอนุรักษ์ไว้ และได้รับการบูรณะโดยภัณฑารักษ์ชาวฝรั่งเศสในช่วงเวลาต่อมา ขั้นบันไดหินที่ด้านหน้าเป็นวัสดุปูพื้นดั้งเดิมเพียงส่วนเดียวที่ยังคงอยู่

มีแชล ด็องกวน-มาร์ตีโน  ผู้ซึ่งในปี 2549 บริจาคที่ดินบริเวณหุบเขาน้ำตกรูปหัวใจ  ให้กับองค์การอนุรักษ์แห่งชาติเซนต์เฮเลนา  ได้บริจาคที่ดินบริเวณรอบ ๆ ศาลาที่ไบรอาส์ ให้กับประเทศฝรั่งเศสในปี 2551

ปัจจุบันลองวูดเฮาส์เป็นพิพิธภัณฑ์ของรัฐบาลฝรั่งเศส เป็นหนึ่งในสองพิพิธภัณฑ์บนเกาะ โดยอีกแห่งคือพิพิธภัณฑ์เซนต์เฮเลนา

วันที่ 5 พฤษภาคม 2564 เนื่องในโอกาสครบรอบ 200 ปีการสวรรคตของจักรพรรดินโปเลียนที่ 1 มีการจัดพิธีรำลึก ณ ลองวูดเฮาส์